Document ID: 32001R1413

Komisijas Regula (EK) Nr. 1413/2001
(2001. gada 12. jūlijs),
ar ko sesto reizi groza Regulu (EK) Nr. 785/95, ar kuru nosaka sīki izstrādātus noteikumus Padomes Regulas (EK) Nr. 603/95 par žāvētas rupjās lopbarības tirgus kopīgo organizāciju piemērošanai
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1995. gada 21. februāra Regulu (EK) Nr. 603/95 par žāvētas rupjās lopbarības tirgus kopīgo organizāciju [1], kurā jaunākie grozījumi izdarīti ar Regulu (EK) Nr. 1347/95 [2], un jo īpaši tās 18. pantu,
tā kā:
(1) Komisijas 1995. gada 6. aprīļa Regulas (EK) Nr. 785/95, kurā izklāstīti sīki izstrādāti noteikumi Padomes Regulas (EK) Nr. 603/95 par žāvētas rupjās lopbarības tirgus kopīgo organizāciju [3] piemērošanai, kurā jaunākie grozījumi izdarīti ar Regulu (EK) Nr. 676/1999 [4], 2. panta 1. punkta a) apakšpunkta trešajā ievilkumā ir noteikts, ka tādas labības veseli, zaļi, ar nenobriedušiem graudiem novākti augi, kas uzskaitīta Padomes Regulas (EEK) Nr. 1765/92 [5] I pielikuma 1. punktā un izaudzēta zemē, kas nav deklarēta platībatkarīgā atbalsta pieteikumā ar mērķi saņemt regulā paredzēto atbalstu par laukaugu kultūrām, ir uzskatāmi par "žāvētu rupjo barību", lai nemaksātu atbalstu divas reizes par vienu un to pašu zemes gabalu.
(2) Iepriekš minēto Regulu (EEK) Nr. 1765/95 atcēla un aizstāja ar Padomes Regulu (EK) Nr. 1251/1999 [6].
(3) Tādēļ būtu attiecīgi jāgroza Regula (EK) Nr. 785/95.
(4) Šajā regulā paredzētie pasākumi ir saskaņā ar Žāvētas rupjās lopbarības pārvaldības komitejas atzinumu,
IR PIEŅĒMUSI ŠO REGULU.
1. pants
Regulas (EK) Nr. 785/95 2. panta 1. punkta a) apakšpunkta trešo ievilkumu aizstāj ar šādu:
"- tādas labības veseli, zaļi, ar nenobriedušiem graudiem novākti augi, kas uzskaitīta Padomes Regulas (EK) Nr. 1251/1999 [7] I pielikuma I punktā un ir izaudzēta tādā zemē, kas nav deklarēta platībatkarīgā atbalsta pieteikumā ar mērķi saņemt regulā paredzēto atbalstu par laukaugu kultūrām,"
2. pants
Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2001. gada 12. jūlijā

Labels: 17
5
6